— Што вы! — не раздзяляе майго захаплення гаспадыня Святлана Рамуальдаўна Сварцэвіч. — Тут жа самыя простыя кветкі — астры, аксаміткі, цыніі, вяргіні, бальзамінкі. На дарагія ў нас не было грошай. Але пабачыце, што тут будзе налета. Я ўжо зараз рысую эскізы будучага кветніка. Не разумею тых людзей, якія жывуць ва ўласным доме, а парадак вакол яго не навядуць, кветак не насадзяць.